CELEX: 62016TB0762
Language: ro
Date: 2018-01-15 00:00:00
Title: Cauza T-762/16: Ordonanța Tribunalului din 15 ianuarie 2018 – ArcelorMittal Belval & Differdange și ThyssenKrupp Steel Europe/ECHA [„Acces la documente — Regulamentul (CE) nr. 1049/2001 — Documente deținute de ECHA — Cerere privind documentele și identitatea unui solicitant inițial al accesului la informațiile unui solicitant al înregistrării unor substanțe în temeiul Regulamentului (CE) nr. 1907/2006 — Refuz parțial al accesului — Retragerea deciziei de refuz al accesului — Nepronunțare asupra fondului”]

12.3.2018   
            
            
               RO
            
            
               Jurnalul Oficial al Uniunii Europene
            
            
               C 94/26
            
         Ordonanța Tribunalului din 15 ianuarie 2018 – ArcelorMittal Belval & Differdange și ThyssenKrupp Steel Europe/ECHA
   (Cauza T-762/16) (1)
   
   ([„Acces la documente - Regulamentul (CE) nr. 1049/2001 - Documente deținute de ECHA - Cerere privind documentele și identitatea unui solicitant inițial al accesului la informațiile unui solicitant al înregistrării unor substanțe în temeiul Regulamentului (CE) nr. 1907/2006 - Refuz parțial al accesului - Retragerea deciziei de refuz al accesului - Nepronunțare asupra fondului”])
   (2018/C 094/34)
   Limba de procedură: engleza
   
      Părțile
   
   
      Reclamante: ArcelorMittal Belval & Differdange SA (Esch-sur-Alzette, Luxemburg) și ThyssenKrupp Steel Europe AG (Duisburg, Germania) (reprezentanți: H. Scheidmann și M. Kottmann, avocați)
   
      Pârâtă: Agenția Europeană pentru Produse Chimice (ECHA) (reprezentanți: inițial M. Heikkilä, C. Buchanan și E. Maurage, ulterior M. Heikkilä, C. Buchanan și M. Broere, agenți, asistați de G. Gilmore, barrister)
   
      Obiectul
   
   Cerere întemeiată pe articolul 263 TFUE și având ca obiect anularea Deciziei ATD/52/2016 a ECHA din 26 septembrie 2016, notificată reclamantelor la 28 septembrie 2016, prin care a fost acordat un acces parțial la documentele solicitate, referitoare la o cerere anterioară privind accesul la documente adresată ECHA.
   
      Dispozitivul
   
   
               1)
            
            
               Constată că nu mai este necesar să se pronunțe asupra fondului cauzei.
            
         
               2)
            
            
               Constată că nu mai este necesar să se pronunțe asupra cererii de intervenție formulate de Agenția Europeană pentru Medicamente (EMA).
            
         
               3)
            
            
               Agenția Europeană pentru Produse Chimice (ECHA) suportă, pe lângă propriile cheltuieli de judecată, pe cele efectuate de ArcelorMittal Belval & Differdange SA și de ThyssenKrupp Steel Europe AG.
            
         
               4)
            
            
               EMA suportă propriile cheltuieli de judecată aferente cererii de intervenție.
            
         
      (1)  JO C 14, 16.1.2017.